Солтүстік Қазақстан облысы,

Уәлиханов ауданы,Кішкенекөл селосы

Кішкенекөл №2 ішінара интернатты

орта мектебінің қазақ тілі мен әдебиет пәнінің мұғалімі

**Кабдуалиев Даурен Балгабаевич**

 **Жаңартылған білім –жаңаша серпіліс**
 Елімізде орта білім беру мазмұны жаңарту шеңберінде білім беру үдерісінің құрылымы мен мазмұнына өзгерістер енгізілуде. Жаһандану заманында жас ұрпақтың жаңаша ойлау қабілетін, белсенділігін арттыру, білімге деген құштарлығын ояту, өмірінде оны қолдана білу, отансүйгіштік қасиетін одан әрі дамытуға бағыттау – ұстаздың басты міндеті деп білемін. Жаңартылған білім беру бағдарламасында жүргізілетін жұмыс жүйесі жаңа мазмұндағы оқу бағдарламасы, оқу жоспары, критериалды бағалау басшылығы, үлестірме материалдарға негізделеді. Әр мұғалім тиімді оқу мен оқыту тәсілдерімен таныса отырып, өзінің педагогикалық қызметіне белсенді оқу қағидаттарын енгізеді. Оқу мен оқытудағы әр іс-әрекет мақсатқа жетуге бағытталатынын түсінді.

Мен үшін бұл курстың маңыздылығы өте жоғары. Өйткені бұл курстан біз білім саласына көп жаңалық енгіземіз деп ойлаймын.Мен осы курс барысында қазақ әдебиеті пәні бойынша 8-сыныптың Т.Ахтановтың «Күй аңызы»әңгімесі тақырыбында сабақ жоспарын құрастырып, оны сәтті қорғап шықтым.Сабағымды жоспарламас бұрын алдымен оқу мақсатын таңдап алдым.Одан кейін оқушылардың деңгейіне қарай сабақ мақсатын және ойлау дағдыларының деңгейін анықтап алдым.

 Оқу мақсатына жету үшін белсенді оқыту әдістерін жоспар құруда пайдаландым.Атап айтар болсам, «Сақина салу» «Қаламсап» «Есептеу» «Кесте толтыру» әдістері. Осының ішінде «Сақина салу» әдісінің ерекшелігі оқушылардан түрлі сұрақтарға жауап ала отырып олардың пікірін тыңдау арқылы өткен тақырыпты түсінгенін тексеру және жаңа материалды түсінуге тарту.Сұрақ қою арқылы бүкіл сыныпты жандандырып,оқушылардың шығармашылық танымдық іс-әрекетке жетелеуге мүмкіндік береді,олардың өткен материалды түсініп жатқанын білуге көмектеседі.Оқушылардың ойлау қабілетінің дамуына жағдай жасайтын,оларды ізденуге жетелейтін анағұрлым тиімді әдіс болып табылады.Бұл әдісті алған себебім,оқушылардың ой дағдыларын,оқу қабілеттерін дамыту.«Есептеу»әдісі-белгілі бір құбылыстың мәнін анықтауға көп ойлануды талап ететін әдістің бірі.Бұл әдісті игерген сайын оқушылардың өз бетінше ізденуі артып,дербестік деігейі жоғарылайды.Белгілі бір сұрақты зерттеу барысында есептің көмегімен мәселеге жауап алу қажет болады,осының негізінде оқушылар ол есептің мақсатын өздері тұжырымдап,оның қалай шығаратынын анықтап,нәтиженің қандай болатыны туралы болжам ұсынады. Әр тапсырманы осы тәсілдер арқылы жүзеге асыруға болады деп ойлаймын.Әр тапсырмаға дескриптор беріліп отырады.Ол оқушыға тапсырманы нәтижелі орындауға көп септігін тигізеді. Соңында қалыптастырушы бағалау жүргізіледі.Мен оны «Бас бармақ» «Жұлдызша» және өзін-өзі бағалау арқылы жоспарладым.

Сабағыма саралау тәсілдерін де енгіздім.

 Олар дереккөздер,жіктеу,қарқын,қорытынды,бағалау.Саралау тәсілдерінің қарқынды түрін сабақтың өн бойында пайдалануға болады.Саралау әр оқушының оқудағы қажеттілігін қанағаттандыру оқушылардың қабілетін мен икемін дамыту дағдыны игеруге мүмкіндік береді. Тапсырма оқушылардың қажеттіліктеріне қарай топтастырылып беріледі.Тапсырманы оқушылар орындау барысында оларды нақты және жан-жақты қолдау керек.Әр түрлі деңгейдегі оқушылардың бір-біріне қолдау жасап тақырыпты меңгеруге негізделген.

Жалпы критериалдық бағалау сабақтың өн бойында жүреді.Сабақтың мақсатына сәйкес бағалау критерйі құрылады.Критерийге сай тапсырма жасалады.Тапсырмалардан дескриптор алынады.Дескриптор оқушылар үшін бірін-бірі және өзін-өзі бағалау,мұғалімнің бағалауына көмекші болып келеді.

Сабақтың соңына «Кім жылдам» әдісін пайдалануды жөн көрдім.Мұнда оқушылар жылдамдық танытып,қойылған сұрақтарға жауап береді. Кері байланысты СМС жазу арқылы жүзеге асырамын.Оқушылар оқу мақсатына жете алды ма жоқ па екендігін сабақтан алған әсерін жазып,мұғалімге жібереді.Міне әр мұғалім осындай сабақтарды жүйелі жоспарлап,қай кезеңде қай мақсатты жүзеге асыратыныңды,сол мақсаттардан қандай нәтиже күтетініңді айқындап,сенімді түрде сабақты ұтымды жүргізуге мол мүмкіндік алады деп ойлаймын.Бұл бағдарламаның мәні баланың функционалдық сауаттылығын қалыптастыру.Оқушы мектеп қабырғасынан алған білімді өмірде орынды қолдана білуі керек.Жаңартылған білім бағдарламасы аясында тек өз пәнін ,өз мамандығын шексіз сүйетін,бала үшін ұстаз ғұмырын құдіретті деп санайтын білімді мұғалімдер ғана жұмыс істей алады.Осы бағдарламаны меңгергенде ғана жан-жақты дамыған,болашағы айқын бағдары анық, бәсекеге қабілетті рухани бай тұлға қалыптастыра алатынымызға сенімім мол.